บริษัทที่ออกหลักทรัพย์

บริษัท นิปปอนแพ็ค (ประเทศไทย) จำกัด (มหาชน) ประกอบธุรกิจหลักประเภท
บรรจุภัณฑ์พลาสติกอ่อน ถ้วยPP ถ้วยPS และ ขวดPET โดยมีสำนักงานใหญ่ตั้งอยู่เลขที่ 53/34 หมู่ที่
11 ซอยละอองศรี แขวงหนองค้างพลู เขตหนองแขม กรุงเทพมหานคร 10160 โทรศัพท์
02-421-2060 โทรสาร 02-421-0496 ปัจจุบันมีทุนชำระแล้ว 122 ล้านบาท
มีเนื้อที่ของโรงงานทั้งหมดประมาณ 8 ไร่ มีอาคารโรงงานและสำนักงานรวม 5 หลัง
คิดเป็นพื้นที่ทั้งหมดประมาณ 7,000 ตารางเมตร

  -----------------------------------------------------------------------
  1. ความเป็นมา

  -----------------------------------------------------------------------

การจัดตั้งบริษัท

บริษัท นิปปอนแพ็ค (ประเทศไทย) จำกัด (มหาชน) จดทะเบียนก่อตั้งขึ้นเมื่อวันที่ 17 กันยายน
2530 โดยกลุ่มตระกูลชัยสถาพร ภายใต้การนำของนายวิชัย ชัยสถาพร ในนามของบริษัท
นิปปอนแพ็ค (ประเทศไทย) จำกัด โดยมีทุนจดทะเบียนเริ่มแรก 4.2 ล้านบาท
มีวัตถุประสงค์ในการดำเนินธุรกิจเพื่อประกอบกิจการผลิต
และจำหน่ายบรรจุภัณฑ์พลาสติกประเภทอ่อน (Flexible Packaging Materials)
สำหรับการบรรจุสินค้าประเภทต่างๆ

ในเดือนกันยายน 2536 บริษัทฯ ได้มีการจดทะเบียนแปรสภาพจาก บริษัท นิปปอนแพ็ค
(ประเทศไทย) จำกัด มาเป็นบริษัทมหาชน จำกัด พร้อมกับเปลี่ยนชื่อเป็นบริษัท นิปปอนแพ็ค
(ประเทศไทย) จำกัด (มหาชน) เพื่อสอดคล้องกับวัตถุประสงค์ของบริษัทฯ
ที่ต้องการขายหุ้นให้แก่ประชาชนทั่วไป

2.  การเปลี่ยนแปลงและพัฒนาการที่สำคัญ

การเปลี่ยนแปลงและพัฒนาการที่สำคัญเกี่ยวกับผู้ถือหุ้น

นับตั้งแต่ก่อตั้งกิจการมาจนถึงปัจจุบัน บริษัท นิปปอนแพ็ค (ประเทศไทย) จำกัด (มหาชน)
มีการเปลี่ยนแปลงโครงสร้างผู้ถือหุ้นที่สำคัญ 4 ครั้ง ดังนี้คือ

ครั้งที่ 1 และ 2 ในปี 2534 โดยบริษัทฯ
ได้มีการเปลี่ยนแปลงโครงสร้างผู้ถือหุ้นที่สำคัญครั้งแรกในเดือนมกราคม 2534
จากการถือหุ้นโดยกลุ่มตระกูลชัยสถาพรทั้งหมด
มาเป็นการเข้าร่วมทุนของบริษัทเงินทุนอุตสาหกรรมแห่งประเทศไทย บริษัท ศรีชีวะ จำกัด
ซึ่งดำเนินธุรกิจด้านบริการให้เช่าทรัพย์สิน และบริษัท นพร จำกัด (เดิมชื่อบริษัท รีเจ้นท์ เซอร์วิส
จำกัด) ซึ่งดำเนินธุรกิจ Holding Company
ในอัตราส่วนการถือหุ้นของกลุ่มตระกูลชัยสถาพรและกลุ่มผู้เข้าร่วมทุนดังกล่าวร้อยละ 74 15 10
และ 1 ของทุนจดทะเบียนตามลำดับ และต่อมาในเดือนตุลาคม 2534 นายชู ยู เหลียง
นักธุรกิจชาวอ่องกงและผู้ถือหุ้นรายย่อยอื่น ได้เข้าร่วมหุ้นในบริษัทอีกร้อยละ 10 และ 1.4
ของทุนจดทะเบียนตามลำดับ ทำให้กลุ่มตระกูลชัยสถาพร ลดการถือหุ้นลงเหลือร้อยละ 62.6
ของทุนจดทะเบียน

ครั้งที่ 3 ในปี 2535 บริษัทเงินทุนอุตสาหกรรมแห่งประเทศไทยได้ลดสัดส่วนการถือหุ้นในบริษัทฯ
ลงเหลือร้อยละ 9 โดยมีผู้ถือหุ้นรายย่อยอื่น เข้ามาถือหุ้นแทนร้อยละ 6

ครั้งที่ 4 ในเดือนสิงหาคม 2536 บริษัทฯ ได้เพิ่มทุนจดทะเบียนจาก 80 ล้านบาท เป็น 85
ล้านบาท พร้อมกับการเข้าร่วมทุนของบริษัท ดาราเหนือ จำกัด
ซึ่งดำเนินธุรกิจผลิตและจำหน่ายน้ำดื่ม โดยการถือหุ้นประมาณ 500,000 หุ้น
หรือคิดเป็นอัตราส่วนร้อยละ 5.9 ของทุนจดทะเบียน

 การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงาน

  -----------------------------------------------------------------------
  การพัฒนาการที่สำคัญระหว่างปี

  -----------------------------------------------------------------------

มีนาคม 2537 - เพิ่มการลงทุนใน บริษัท ศรีนานาพร อิมปอร์ต เอ็กซ์ปอร์ต จำกัด อีก จำนวน
4,000

  หุ้น มูลค่าที่ตราไว้ หุ้นละ 100 บาท คิดเป็นมูลค่าการลงทุนรวมทั้งสิ้น 4.4 ล้านบาท

  หรือคิดเป็นมูลค่าหุ้นละ 1,100 บาท การเพิ่มการลงทุนดังกล่าวทำให้บริษัทฯ ถือหุ้นใน

  บริษัท ศรีนานาพร อิมปอร์ต เอ็กซ์ปอร์ต จำกัด ร้อยละ 100 ของทุนจดทะเบียน

มิถุนายน 2538 - ขยายการผลิตขวด PET เพิ่มอีก 6 เครื่อง ทำให้กำลังการผลิตเพิ่มขึ้นเป็น
2,400 ตัน/ปี

สิงหาคม 2538 - บริษัทได้ร่วมทุนกับ บริษัทเงินทุนอุตสาหกรรมแห่งประเทศไทย ,
ธนาคารนครหลวงไทย

  และ บริษัท นพร จำกัด จัดตั้ง บริษัท พีอาร์ซี พลาสต์ (ประเทศไทย) จำกัด ด้วยทุนจด

  ทะเบียน 55 ล้านบาท เพื่อผลิตเม็ดพลาสติก PET จากขวด PET ที่ใช้แล้ว เพื่อจำหน่าย

  ให้แก่อุตสาหกรรมต่อเนื่องต่างๆ ทั้งในประเทศและต่างประเทศตลอดจนผลิตแผ่นพลาสติก

  PP และ PS เพื่อใช้ในอุตสาหกรรมการผลิตถ้วยต่างๆ ฯลฯ

2539 - 2542 - ไม่มีการเปลี่ยนแปลง

มีนาคม 2543 - บริษัทได้ขายหุ้นใน บริษัท พีอาร์ซี พลาสต์ (ประเทศไทย) จำกัด
ซึ่งเป็นบริษัทย่อยบาง

  ส่วน ทำให้บริษัทถือหุ้นเหลือเพียง 18.18 % เพราะบริษัท พีอาร์ซี พลาสต์ (ประเทศไทย)

  จำกัด มีผลการดำเนินงานขาดทุนสะสมติดต่อกันมาทุกปี ส่งผลให้บริษัท ต้องรับภาระ

  ขาดทุนด้วย เมื่อมีการรวมงบการเงิน

2544. - ไม่มีการเปลี่ยนแปลง

พฤษภาคม 2545 - บริษัทได้จำหน่ายเงินลงทุนในบริษัท นิปปอน เทรดดิ้ง จำกัด ไปทั้งหมด
มีกำไรจากการ

  ขายเงินลงทุน 250,000 บาท และกำไรจากการกลับรายการตามวิธีส่วนได้เสีย เป็นจำนวน

66. ล้านบาท

2546 - ไม่มีการเปลี่ยนแปลง

2547 - ไม่มีการเปลี่ยนแปลง

2548. - ไม่มีการเปลี่ยนแปลง

2549 - บริษัทได้ขายที่ดินให้กรรมการท่านหนึ่งด้วยราคา 53.65 ล้านบาท
และบริษัทได้โอนกรรมสิทธิ์ในที่ดินดังกล่าวแล้วเมื่อวันที่ 21 ธันวาคม 2549 และ

  - บริษัท พีอาร์ซี พลาสต์ (ประเทศไทย) จำกัด ซึ่งเป็นบริษัทย่อย
  ได้จัดให้มีการพิจารณาการด้อยค่าของสินทรัพย์โดยการจัดให้มีการประเมินราคาโดยผู้ประเมินราคาอิสระ
  และบริษัทฯ
  ได้ปรับปรุงงบการเงินย้อนหลังเกี่ยวกับการบันทึกค่าเผื่อการด้อยค่าที่เกี่ยวข้องในงบการเงินสำหรับปี
  2549 ปี 2548 และปี 2547 แล้ว

  - บริษัทฯ ได้นำบริษัทย่อย อีก 2 แห่ง ได้แก่ บริษัท นิปปอน เทรดดิ้ง จำกัด และ บริษัทพีอาร์ซี
  พลาสต์ (ประเทศไทย) จำกัด นำมาจัดทำงบการเงินรวม ในปี 2549 และ 2548